google/wiki40b huggingface dataset:
Laurvig Grevskab

Laurvigen Grevskap, eller Grevskapet Larvik, ble opprettet i 29. september 1671 da Brunla amt ble gjort om til grevskapet Laurvigen. Grevskapet omfattet nåværende Larvik og Tjøme kommuner, og deler av Sandefjord kommune (Sandar og Kodal). Larvik grevskap er foruten Jarlsberg grevskap det eneste grevskapet vi har hatt i Norge.
I 1821 ble grevskapet slått sammen med Jarlsberg grevskap til Jarlsberg og Larvik amt.
Grevskapet ble opprettet av kong Christian V for stattholderen Ulrik Frederik Gyldenløve, og inkluderte hovedgårdene Brunla, Fritsø og Halsen i tillegg til Fritzøe Jernverk med tilliggende gårder. Størstedelen av grevskapets eiendommer er i dag i familien Treschows eie.

Birkeretten

Greven fikk utstrakte rettigheter, som skatte- og tiendefrihet. I tillegg fikk greven også birkerett. Birkeretten kalles den retten birkeherren, her greven, hadde fått tildelt ved kongelig privilegium. Greven hadde med birkeretten myndighet til å utnevne dommere og kreve inn bøter. Han hadde også kallsrett som gav han rett til å utnevne prester. Greven hadde også ansvar for å kreve inn skatter i grevskapet. Til daglig ble grevskapet styrt av en overinspektør.

Larvik grevskaps arkiv

Arkivet etter Larvik grevskap er svært godt bevart og er en viktig kilde til Vestfolds historie. Arkivet er ved Statsarkivet i Kongsberg og er på lista over Norges dokumentarv. Det omfatter hele perioden grevskapet eksisterte og dekker både administrasjon og drift av grevskapet og også industriell virksomhet.
Norgesmesterskapet i orientering 1988

Norgesmesterskapet i orientering 1988 bestod av flere arrangementer som i 1988 kåret norgesmestere i orientering.
Hovedmesterskapet ble arrangert i Ski 16.-17. september. Kongepokalene ble vunnet av Ragnhild Bratberg og Rolf Vestre.
Østerrikes ambassade i Oslo

Historie

Allerede før unionsoppløsningen i 1905 hadde Østerrike et honorært konsulat i Oslo. 
Østerrike opprettet diplomatisk kontakt med Norge allerede i 1905. Fra 1906 til 1917 var det ambassaden i København som var sideakkreditert til Norge. 12. januar 1917 ble Alexander Graf Hoyos første utsending til Norge. 
Diplomatisk kontakt varte frem til 1938, da Østerrike ble okkupert og innlemmet i Tyskland. Etter krigen ble diplomatisk kontakt gjenopprettet i 1954.
I 1959 ble den diplomatiske tilstedeværelsen oppgradert til ambassade, parallelt med at Norge gjorde det samme i Wien.

Konsulater

Østerrike har 7 honorære konsulater i Norge. Disse er lokalisert i Oslo, Bergen, Kristiansand, Stavanger, Tromsø, Trondheim og Ålesund.
Halpe

Utseende

Middelsstore (vingespenn 30-40 millimeter), slankvingede, brune smygere. Forvingen har noen lyse flekker.

Levevis

De aller fleste har larver på gress eller andre enfrøbladete planter.

Utbredelse

Denne slekten hører hjemme i Sørøst-Asia.
La Flèche Wallonne 2008

La Flèche Wallonne 2008 var den 72. utgaven av sykkelrittet La Flèche Wallonne. Det ble arrangert 23. april 2008.
Bryting under samveldelekene 2014

Bryting under de britiske samveldeleker 2014. Bryting var en av flere sporter under de 20. samveldelekene som ble arrangert i Glasgow i Skottland i perioden 23. juli til 3. august 2014. Det var syttende gangen som bryting var med på programmet i Samveldelekene. I lekene i 2014 ble det konkurrert i sju vektklasser i fristil for menn og detsamme for kvinner. Alle tapende semifinalister fikk bronsemedaljer. Canada ble beste nasjon med sju gullmedaljer foran India med fem.
Økonomiforhandling

Norge

Gjeldsordningsloven av 1992 som retter seg mot privatpersoner, krever at skyldner etter evne starter en økonomiforhandling/gjeldsforhandling med kreditorene med siktemål å få etablert en frivillig gjeldsordning. Men hvis forhandlingen ikke fører frem kan det være aktuelt å søke offentlig gjeldsforhandling etter gjeldsordningsloven for gjeldsordning med kreditorene. Gjeldsforhandling etter konkursloven av 1984 kan også være aktuelt, men loven retter seg normalt mot næringsdrivende.
Bodemuseum

Museumsbygningen

Idéen om å bygge et kunstmuseum oppstod omkring 1871 ved det keiserlige hoff, i omgangskretsen til den daværende kronprinsen, den senere keiser Fredrik III.
Konkrete forslag ble utarbeidet av Wilhelm von Bode og hoffarkitekten, Ernst von Ihne, oppførte museumsbygningen mellom 1897 og 1904, for å huse skulptur- og malerisamlingen Bode hadde bygget opp.
Bygningen er i nybarokk stil, og står på den nordvestlige delen av Museumsinsel, på en uregelmessig trekantet tomt på 6 dekar. Arkitekten har likevel klart å skape et inntrykk av en fullt symmetrisk bygning, som retter seg mot det halvrunde inngangspartiet, til broene over Spree.
Bygningen ble oppkalt etter Fredrik III, som døde i 1888. I 1956 ble museet oppkalt etter grunnleggeren og første direktør, von Bode.
Museet ble gjenåpnet sommeren 2006 etter seks år med restaureringsarbeider.
750-årene

-- 750 -- 751 -- 752 -- 753 -- 754 -- 755 -- 756 -- 757 -- 758 -- 759
Tiårsoversikt
Town of Hempstead

Town of Hempstead er en kommune i Nassau County i den amerikanske delstaten New York. Ved folketellingen i 2000 hadde kommunen 755 924 innbyggere.
Hempstead er en av tre kommuner i Nassau County. 22 tettsteder ligger helt eller delvis innenfor kommunens grenser. Den er delstatens mest folkerike kommune, og landets mest folkerike primærkommune uten bystatus.
De første bosetterne, fra den engelske kolonien Connecticut, slo seg ned i kommunen rundt 1644. Sannsynligvis har kommunen sitt navn fra Hemel Hempstead i England eller Heemstede i Nederland. I 1784, under den amerikanske revolusjon, forårsaket lojalistene i syd og de amerikanske sympatisørene i nord en splittelse av kommunen i Nord-Hempstead og Syd-Hempstead.

Styresmakt

Kommunen ledes av en formann, som presiderer over møter i kommunestyret og legger frem, og gjennomfører, kommunens budsjett. Kommunestyret består av seks medlemmer og har ansvar for å vedta det årlige budsjettet, vedta og endre kommunale forskrifter og gjennomføre høringer om plan- og bygningsvedtak. I tillegg har kommunen to andre folkevalgte embetsmenn: kommunesekretæren (town clerk), som utsteder fødsels-, døds- og ekteskapsattester, og skatteoppkreveren (receiver of taxes), som innkrever skatt.
Harald Sæther

Utdannelse

Sæther er i utgangspunktet selvlært musiker fra begynnelsen av 60- tallet med gitar, senere elbass som hovedinstrument. I 1963 var han en av fire som dannet Oppdals første rockegruppe The Spiritual Man Group. Denne gruppen ble oppløst i 1966 og i 1967 dannet han og fire andre bandet Hapax Legomenon som ble oppløst sommeren 1970.
I 1971 startet han  sin musikkutdannelse ved Veitvet Musikkonservatorium i Oslo med fiolin som hovedinstrument. Etter tre år ved denne institusjonen fortsatte han studiene frem mot utøvende musiker/musikkpedagog ved Trøndelag musikkonservatorium i Trondheim frem til våren 1977.

Karriere

Etter 25 år som musiker/musikkpedagog ble han, i 2001 utsatt for en alvorlig trafikkulykke og måtte avbryte denne karrieren. Dette førte ham til Griegakademiet i Bergen hvor han tok mastergrad i komposisjon i 2008, med Morten Eide Pedersen som veileder.
Sæther har hatt fremføringer med Oslo Sinfonietta og Oslo Solistensemble i Oslo, Forsvarets Musikkorps Vestlandet og Griegakademiets Sinfonietta i Bergen, Trondheim Sinfonietta i Trondheim, Kristiansund Symfoniorkester i Kristiansund og flere mindre grupper/ensembler både i Oslo, Bergen, Stavanger og Kristiansund. I 2008 ble han fremført under Ultimafestivalen og ved 30-årsjubiléet til Ny Musikks Komponistgruppe, i 2010 under NuMusic festivalen i Stavanger, i 2011 under Borealisfestivalen i Bergen.
Sæther er heltids free-lance komponistand har sine utgitte verket deponert hod MIC.
Psychomyiidae

Utseende

Små, slanke, oftest brune vårfluer. Forvingene er smale, litt tilspissede med frynser av temmelig lange hår langs ytterkanten. Også bakvingene er smale med nokså lange hårfrynser, de har gjerne en liten tagg midt på fremkanten. De mangler punktøyne, antennene er kortere enn kroppen. Forbeina har to sporer, mellom- og bakbeina fire.

Levevis

Larvene kan finnes både i innsjøer og i elver og bekker. De bygger ikke larvehus men lager gallerier eller rør av silke på steiner, disse blir gjerne dekket av mudder. Noen arter flyr mest om dagen, og kan danne store svermer.

Utbredelse

Psychomyiidae forekommer i alle verdensdeler bortsett fra Sør-Amerika.
János Sajnovics

Bakgrunn

János Sajnovics kom fra en aristokratisk falimie.

Jesuitt

Han trådte inn i jesuittordenen 14. oktober 1748. Han tok sitt novisiat i Trencsén (nå i Slovakia). Etter studier i filosofi fra 1751 til1754 i Nagyszombat (Trnava) fulfte et spesialstudium i matematikk i Wien der han virket ved stjernebservatoriet. Der ble han kjent med jesuitten Maximilian Hell.

Prest, videre virke

Før avslutningen av de teologiske studier i Wien (1761–1764) ble han presteviet i 1763. Etter formasjonen ble han i 1766 gjort til leder av det astronomiske observatorium ved universitetet i Nagyszombat (Trnava).

Til Finnmarken i Nord-Norge; Venuspassasjen, språkforskning

Sammen med lederen av observatoriet i Wien, Maximilian Hell, ble han av kong Christian VII invitert til Vardø i 1768–69 for å observere Venuspassasjen. 
I sin reisedagbok (177 folioark) skildrer János Sajnovics ekspedisjonens daglige liv. Deri inngikk en rekke «økumeniske» kontakter, f.eks. med den lutherske biskop Johan Ernst Gunnerus i Trondhjem og et stort antall lutherske prester.  Kontakten med den lutherske prost Christian Wedingh i Vadsø var særlig viktig for Sajnovics, som av Hell var blitt oppfordret til å studere samenes språk. Weldingh behersket nord-samisk og hadde til og med  utgitt en samisk salmebok. Sajnovics er den første som vitenskapelig kunne bevise slektskapet mellom samisk og ungarsk. Resultatene av undersøkelsen presenterte han i avhandlingen Demonstratio idioma Hungarorum et Lapporum idem esse, utgitt av Det Kongelige Danske Videnskabernes Selskab i København i 1770. 
Boken ble startskuddet til utforskningen av de finsk-ugriske sprogs slektskapsforhold og ble mottatt med interesse og anerkjennelse over alt i Europa, unntatt i Ungarn. Ungarerne ville helst ikke betraktes som slektninger til et nomadefolk som holdt til opp ved Nordpolen.
János Sajnovics' forskningsfunn ble senere bygget på og utviklet av Sámuel Gyarmathi og Ágoston Gellért. Senere lingvister har rost hans bemerkelsesverdig moderne forståelse av språkslektskap.

Medlem av Videnskabernes Selskab senere av Det Kongelige Danske Videnskabernes Selskab

Under et opphold på hjemreisen, sørget biskop Johan Ernst Gunnerus i Trondhjem for at Sainovics og Hell ble innvalgt i Det Kongelige Norske Videnskabers Selskab som de to første utlendinger. Det to jesuittene vendte tilbake til Wien i august 1770. Hell fortsatte sitt virke som astronom, mens Sajnovics ble matematikkprofessor i Budapest.
Han og pater Hell ble også valgt til medlemmer av Det Kongelige Danske Videnskabernes Selskab i 1790.

Senere virke

Han kom i 1770 tilbake til observatoriet i Nagyszombat, men ble i 1772 sendt til Budapest som professor i matematikk. I 1773 ble jesuittordenen forbudt og opphevet, og han fortsatte da som sekulærprest med undervisning i matematikk og visedirektør ved løærestedets atrronomiske observatorium til sin død 1. mars 1785.
Herreys Story

Herreys Story er en samleplate med Herreys, utgitt i 1995.
Tripoli (Libanon)

Tripoli eller Tripolis (arab. (طرابلس (الشرق Tarābulus,  Trāblus) er Libanons nest største by. Den er det nordlige Libanons hovedby, og ligger ved kysten ca. 85 km nord for Beirut. Innbyggertallet er på omkring 500 000. Sunnimuslimer utgjør 80 prosent av den befolkningen. Landets nest største havn er her.
Byen er administrasjonssete for distriktet Tripoli i guvernementet Nord-Libanon.

Historie

Tripoli ble grunnlagt på 800-tallet f.Kr. som et fønikisk handelssted. I 539 f.Kr. ble byen likesom de andre fønikiske bystatene erobret av perserne. I 333/332 f.Kr. erobret Aleksander den store området. Etter hans død ble byen del av Seleukideriket og nøt da utstrakt autonomi. I 64 f.Kr. ble Fønikia og Syria erobret av Pompeius og innlemmet i Romerriket. I 636 fulgte araberne og i 1071 seldsjukkene.
I middelalderen var byen fra 1109 til 1289 hovedstad i grevskapet Tripoli, den sist grunnlagte og minste av Korsfarerstatene.
Fylkesvei 3570

Fylkesvei 3570 går mellom Skare og Skarestranda i Arendal kommune. Veien er 945 meter lang.
Frem til 2019 hadde veien betegnelsen Fylkesvei 195.
Formel 1-sesongen 1967

Oppsummering av sesongen

Til Nederlands Grand Prix presenterte Lotus den nye Ford-sponsede Cosworth DFV-motoren, som skulle bli en av de mest enestående racingmotorene noensinne, med i alt 155 seiere i Grand Prix-løp, Le Mans og Indianapolis. Selv om Jim Clark vant fire løp så var det Denny Hulme som tok førertittelen, som følge av mer stabile resultater. På Spa skaffet Dan Gurney Eagle-teamet deres eneste seier, og Pedro Rodríguez sørget for Cooper-teamets siste seier i et dramatisk Sør-Afrikas Grand Prix hvor den lokale føreren John Love var nær med å ta seieren i en utdatert Cooper-Climax.
Denny Hulme var den første føreren som vant førertittelen uten å ha hatt pole position i noen løp i sesongen. Kun Niki Lauda har senere klart å gjenta dette, i 1984.
John von Collas

Bakgrunn, familie

Collas tilhørte en fransk hugenottisk familie, som opprinnelig stammet fra Normandie. Han var sønn av Antoine de Collas, rådgiver for Lord William Russell in England, og Elisabeth de Vilain fra Flandern. 
Jean de Collas ble født i den hugenottiske høyborgen Sedan, og mistet sin mor bare tre år gammel. I 1685 måtte han etter opphevelsen av Nantes-ediktet med sin far i Wilhelm av Oraniens følge flykte fra den franske forfølgelsen av hugenottene til Nederland. Collas' far var en nær fortrolig av prins Wilhelm. I 1688 reiste Collas-familien sammen med prinsen videre til London. Der vokste Collas opp i hertugen av Bedfords hus i Covent Garden og på dennes gods i Woburn Abbey. Allerede 1688 var Collas pasje hos hertugfamilien og senere hos dronning Maria II (gift med prins (og senere konge) Vilhelm). Ved kroningen av Vilhelm og Maria i Westminster Abbey 11. april 1689 bar han slepet.

Karriere

Etter farens død ble den da 15 år gamle Collas stilt under formynderskap av sin fetter Daniel Poulce, kammerherre hos dronningen. Høsten 1701 kom Jean de Collas under en planlagt Asia-reise sammen med riksgreve Heinrich av Reuss-Plauen til Königsberg, om vinteren 1701/1702 er han gjest hos generalløytnant grev Waldburg-Capustigall (Truchsess von Waldburg) i Langheim, Rastenburg. Her blir han kjent med representanter for mange av Østpreussens fremste adelsslekter. Collas bestemmer seg i 1703 for å gi opp Asiareisen, og til å bli i Østpreussen. Han anskaffet seg godset Dommelkeim i Samland. I Østpreussen virket han gjennom flere tiår som vitenskapsmann og byggmester, og oppførte en rekke berømte slott. Han ble utnevnt til prøyssisk oberstløytnant, kongelig prøyssisk ingeniør og kammerråd. Han var medlem av både det engelske og det prøyssiske vitenskapsakademiet. Han slo seg til ro i 1734, og tilbragte resten av sitt liv på Weissenstein med å administrere sine etterhvert meget tallrike godser.
John von Collas ble bl.a. kjent med den 8 år eldre Jean de Bodt (1670–1745), arkitekt for tøyhuset i Berlin og senere kursachsisk general, som også var en fransk hugenott som i 1685 hadde flyktet til Nederland, England og deretter til Preussen.
Han ble gift 30. april 1716 i Königsberg med Charlotte Pelet, av huset Weissenstein-Glaubitten (født 27. februar 1700 i Königsberg; død 29. desember 1751), datter av hoffkjøpmann i Königsberg, Pierre Pelet, herre til Weissenstein, og Maria Elisabeth Salomon fra Hamburg.
Hans eneste datter Charlotte Maria Rahel von Collas (1723–1794) ble 1750 gift med den prøyssiske generalmajor Paul von Natalis (1720–1789).

Vitenskap og diktning

John von Collas forfattet en omfattende faglitteratur innen arkitektur, kartografi,  matematikk, skipsbygningskunst og navigasjon, på tysk, latin, engelsk og fransk. Han skrev også dikt.

Byggverker

Collas bygget bl.a. slottene Jäskendorf i Mohrungen (Østpreussen), Finckenstein i Rosenberg (Vestpreussen), Friedrichstein (1709 – 1714 for grev Otto Magnus von Dönhoff etter planer av Jean de Bodt) og i Rastenburg slottet Dönhoffstädt (1710 – 1716 for grev Bogislav Friedrich von Dönhoff, inspirert av Friedrichstein). Dessuten bygget han Schloß Carwinden omkring 1720.
Yngvar Wang

Yngvar Wang i NRK Radio

Wang ble tidlig en fast solomusiker i NRK Radios sendinger. Allerede før opprettelsen av NRK var han aktiv, blant annet den 6. juli 1931 var på plass da han spilte flere av Rudy Wiedoefts klassikere for saksofon på Kringkastingsselskapet sin radiostasjon. Etter dette var han stadig å finne i radiosendingene, eksempelvis var han den 6. januar 1933 på radio med «The universal five», der Aage Amundsen blant annet var med. 12. mai 1933 i programposten «Saksofon- og klaverjazz» med Aage Amundsen, samt i 1934, da han opptrådte med sangerinnen Romana Manzini Herseth.  Han var i Pauline Hall-kvintetten den 8. januar 1937. Den 20. januar 1939 var det duett med Wenche Foss bak mikrofonen.
Fra 1946 og utover hadde han fast post «Yngvar Wang spiller saksofon» i NRK radio.
Lauberhornrennene

Lauberhornrennene er alpine skirenn som arrangeres årlig i midten av januar Wengen i kantonen Bern i Sveits. Rennene ble første gang arrangert i 1930 og består av superkombinasjon, utfor og slalåm for menn. Superkombinasjonen er arrangert fra 2005, før den tid ble kombinasjonen regnet ut fra de ordinære utfor- og slalåmrennene.
Utforrennet har den lengste traseen i verdenscupen. Starten ligger 2 315 moh. og innkomsten 1 287 moh. Traseen er ca. 4 455 m lang med 42 graders helning på det meste. Kristian Ghedina har den raskeste tiden med 2:24,23 oppnådd i 1997. I 1991 ble rennene avlyst etter at østerrikeren Gernot Reinstadler omkom etter å ha falt stygt under utfortreningen. Resultatet fra treningsomgangen ble da regnet som konkurranse.
Sveitseren Karl Molitor har elleve seire, derav seks i utfor i perioden 1939–1947, men det var i denne perioden få deltakere fra land utenom Sveits. Toni Sailer vant fire utforrenn på rad fra 1955 til 1958. Ivica Kostelić har fire slalåmseire, mens Andreas Molterer, Guy Périllat, Ingemar Stenmark og Benjamin Raich alle har tre seire i slalåm.

Norske vinnere

Stein Eriksen vant slalåm i 1951 og 1952, Lasse Kjus vant både utfor og kombinasjonen i 1999 og Kjetil André Aamodt vant slalåm i 2000 og kombinasjonen i 2002 og 2003. I 2016 ble det norsk seier i alle tre disiplinene: Kjetil Jansrud vant superkombinasjonen, Aksel Lund Svindal vant utforrennet og Henrik Kristoffersen vant slalåmrennet. Henrik Kristoffersen vant slalåmrennet også i 2017.
Pryluky

Pryluky (ukrainsk: Прилуки) er en by ved elven Udaj i Tsjernihiv oblast, nord i det sentrale Ukraina. Den er det administrative senteret i Pryluky rajon (distrikt), mens selve byen er en egen rajon i oblastet. I nærheten ligger Pryluky flybase, en viktig base for sovjetiske langdistanse bombefly under den kalde krigen og i dag den største flyplassen i Ukraina. Byen har omkring 60.000 innbyggere (2011).
Museo Internacional de Títeres de Albaida

Museo Internacional de Títeres de Albaida eller på katalansk Museu Internacional de Titelles d'Albaida, forkortet MITA, er et dukketeatermuseum i byen Albaida i Valencia i Spania. Museet ble offisielt åpnet i 1997, og ble etablert etter et initiativ fra kompaniet Bambalina Titelles, som var hjemmehørende i Albaida. Museet skulle være et supplement til byens figurteaterfestival Muestra de Títeres de la Vall d’Albaida, som ble holdt i desember hvert år.
I tillegg til flere utstillingssaler har museet et lite verksted for kursvirksomhet, et dokumentasjonssenter og et auditorium.

Beliggenhet

MITA har lokaler i en del av det store bygningskomplekset Palacio de los Marqueses, som er et slott fra det 15. århundre.

Maskot

I 2018 fikk museet en ny maskot. Det er et orange, pelskledd monster som har fått navnet «MITA» etter akronymet som forbokstavene i museets navn danner. 
Museet inviterte i anledning sitt 20-årsjubileum i 2017 publikum til å stemme over hvordan deres nye maskot skulle se ut. Det ble plassert ut en stemmeurne i museet, og på veggen bak stemmeurnen ble det hengt opp tegninger av to forskjellige teaterdukker. Begge var tegnet av den lokale kunstneren Iván Soler. Begge figurene var av teaterdukker av samme type som har blitt verdenskjent gjennom amerikanske Jim Hensons The Muppet Show. Avstemningen endte med at det lille orange monsteret «MITA» gikk av med seieren, og så kunne dukkemakerarbeidet begynne.
Dag Rune Olsen

Akademisk karrière

Dag Rune Olsen var (2010–2013) dekan på Det matematisk-naturvitenskapelige fakultet. Tidligere var han avdelingssjef ved Kreftinstituttet ved Oslo universitetssykehus. Han har doktorgrad fra Universitetet i Oslo (1999).
I april 2013 ble Dag Rune Olsen valgt som ny rektor for Universitetet i Bergen med 59 prosent av stemmene. Han overtok posisjonen fra Sigmund Grønmo i august 2013.
Sangteknikk

Sangteknikk er en teknikk for å lære å mestre stemmen. Denne teknikken kan brukes som hjelp til å komme høyere eller dypere i toneleie, eller å få mere klang på stemmen. Det finnes ulike typer sangteknikk og mange oppfatninger om hva god sangteknikk er. Sangteknikk kan læres av en sangpedagog, og innebærer undervisning i stemmebruk, stemmestøtte, pusteteknikk, pusteøvelser og stemmefysiologi.
Garrett Heath

Karriere

I 2009 kom han på andreplass på 1500 meter ved USA-mesterskapet.
Han deltok på 1500 meter ved VM i friidrett innendørs 2010, som eneste utøver fra USA på denne distansen. Etter tredjeplass i kvalifiseringsheatet, med ny personlig rekord på 3.39,25, gikk han til finalen, der han endte på syvendeplass. Tiden hans ble 3.43,81.
Amstel Gold Race 2006

2006-utgaven av sykkelløpet Amstel Gold Race ble arrangert 16. april 2006 for 41. gang i den nederlandske provinsen Limburg. Løpet er 253,1 kilometer langt med start i Maastricht og innkomst i Valkenburg.
FK Hradec Králové

Historie

Klubben ble grunnlagt i 1905, og spiller sine hjemmekamper på Všesportovní stadion som har en kapasitet på 7 220.